OPDATERET: En 64-årig mand er onsdag blevet varetægtsfængslet i fire uger efter et grundlovsforhør ved Retten i Aalborg, hvor han var sigtet for voldtægt. - Efter en bytur lørdag den 12. maj tog fire unge piger med hjem i hans lejlighed i Nørresundby, hvor de fire piger overnattede hos den 64-årige, oplyser Martin Rolighed, politikommissær ved Nordjyllands Politi. Manden er nu sigtet for at have tilsneget sig sex med en 17-årig pige, mens pigerne sov i lejligheden i Nørresundby. Den 64-årige er udover en voldtægt tiltalt for at have forsøgt oralsex med en anden pige i samme alder, oplyser Nordjyllands Politi. - Den 2. maj er nogle piger på samme måde taget med den 64-årige med hjem efter en bytur. Her er manden sigtet for forsøg på oralsex med den ene af pigerne, oplyser politikommissær Martin Rolighed. Den 64-årige valgte at kære fængslingen på stedet.
En 64-årig mand fremstilles onsdag i grundlovsforhør ved Retten i Aalborg. Han er sigtet for voldtægt af en 17-årig, mens hun sov.